บอร์ด MCOT ไฟเขียวคืนใบอนุญาตช่องทีวีดิจิทัล “MCOT Family”
บอร์ด MCOT ไฟเขียวคืนใบอนุญาตช่องทีวีดิจิทัล “MCOT Family”
บอร์ด MCOT ไฟเขียวคืนใบอนุญาตช่องทีวีดิจิทัล “MCOT Family”
10 พ.ค. 2562

บริษัท อสมท. จำกัด (มหาชน) หรือ MCOT เปิดเผยว่า คณะกรรมการบริษัทวันนี้ (10 พ.ค.) มีมติเห็นชอบให้บริษัท แจ้งความประสงค์ในการคืนใบอนุญาตให้ใช้คลื่นความถี่เพื่อให้บริการโทรทัศน์ภาคพื้นดินในระบบดิจิทัล ช่องรายการโทรทัศน์แบบความคมชัดปกติ (Standard Definition :SD) หมวดหมู่ช่องรายการสำหรับเด็ก เยาวชน และครอบครัว หมายเลข 14 ช่อง MCOT Family เป็นหนังสือไปยังสำนักงาน คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) ภายในวัน ที่ 10 พ.ค.62
อย่างไรก็ตาม บมจ.อสมท.ยังคงมีจุดยืนชัดเจนในการสนับสนุน ส่งเสริม เด็ก เยาวชน สังคมและครอบครัวตามภารกิจผ่านช่องทางการสื่อสารทุกช่องทางของบริษัท
สำหรับการคืนใบอนุญาตฯดังกล่าว นอกจากจะทำให้ บมจ.อสมท.ได้รับเงินค่าชดเชยแล้ว ยังไม่ต้องชำระค่าใบอนุญาตงวดที่ 5 และงวดที่ 6 ด้วย
อนึ่ง บมจ.อสมท.ยังคงใบอนุญาตให้ใช้คลื่นความถี่เพื่อให้บริการโทรทัศน์ภาคพื้นดินในระบบดิจิทัลช่องรายการโทรทัศน์แบบความคมชัดสูง (High Definition: HD) หมวดหมู่ช่องรายการทั่วไป หมายเลข 30 ช่อง 9 MCOT HD